Dag 38 – Leesamee Education
May 25, 2020 | leesamee
Ons gaan hierdie week gebruik om die werk wat ons tot dusver gedurende die tweede kwartaal gedoen het, te hersien. In Wiskunde gaan ons vorentoe en agteruit tel, optel, verdubbel, en 'n storiesom uitwerk. Daar is 'n vinnige klanketoets om te kyk hoe mooi jy al jou klanke ken, en dan gaan ons 'n nuwe storie lees. Ons gaan ook 'n sin skryf. Vir lewensvaardigheid gaan ons gesels oor die dinge wat ons kan doen om onsself gesond te hou. Dan gaan ons eindig met Engels, waar ons weer 'n keer kyk na die woorde wat ons oor verskillende kossoorte geleer het. Laat ons wegspring!
Tel tot 60 en agteruit:
Wiskunde metodes: Hierdie is 'n nuttige opsomming om byderhand te hou vir hoe elke soort som bereken word. Wiskunde is een van die vakke waar jy altyd sal moet wys hoe jy jou antwoorde bereken het, of jy nou in Graad 1 of op universiteit is, so maak altyd seker dat jy al die stappe vir elke soort som volg. Laat altyd een lyntjie oop voordat jy met 'n nuwe som begin, soos aangedui deur die groen kruisies.
Optel en verdubbel:
Klanke: Leer die -ok en -ol woorde. Vra vir Mamma of Pappa om te toets hoe goed jy hulle ken.
Lees – Woorde: Leer die woorde wat gemerk is. Fokus veral op die nuwe woorde. Probeer om hulle dadelik te sê. Hou aan om jou woorde te leer totdat jy hulle almal mooi ken.
Lees: Hier is ons nuwe storie! Probeer om elke dag vlotter te lees, en probeer ook om met gevoel te lees. Onthou dat jou stem soos 'n vraag moet klink wanneer daar 'n vraagteken is.
Skryf 'n sin:
Lewensvaardigheid: Gesels oor die dinge wat ons kan doen om onsself gesond te hou. Hierdie is 'n goeie geleentheid om ook oor voorsorgmaatreëls vir COVID-19 te gesels.
Engels Eerste Addissionele Taal – Woordeskat: Ons hersien ons vorige woorde en sinne. Probeer jou bes om altyd in volsinne te praat.
Jy is sommer baie oulik!
Gaan ontspan en speel nou lekker!
Posted in Graad 1 Afrikaans	EngelsGesondheidGraad 1KlankeLeesLewensvaardigheidOptelSinne skryfSkryfStoriesomTel agteruitVerdubbel